# Thomas Jefferson Jackson See

Thomas Jefferson Jackson See (Montgomery City, 19 de febrer de 1866 - Oakland, 4 de juliol de 1962) va ser un astrònom i matemàtic nord-americà, molt polèmic per les seves teories astronòmiques i un dels personatges més estranys en la ciència del segle xx.

## Vida i obra

See va estudiar a la universitat de Missouri, en la qual va treballar intensament en el seu observatori astronòmic. Després de graduar-se el 1889 va anar a Europa, on va estar estudiant tres anys i mig a la universitat de Berlín, sobre tot amb el professor Helmholtz. El 1892 va obtenir el doctorat amb una tesi sobre les estrelles binàries.
En retornar als Estats Units, va ser nomenat professor a la universitat de Chicago, de la qual va ser acomiadat el 1896. Els dos anys següents va treballar al Observatori Lowell de Flagstaff (Arizona). El 1899 va obtenir una plaça al Observatori Naval dels Estats Units (Washington DC, però el 1903 va ser relegat al mot menys important observatori de la drassana de Mare Island a Vallejo, a la part nord de la badia de San Francisco. En aquesta posició es va jubilar el 1930.
Tot i que See tenia un sòlids coneixements de mecànica celeste i era un observador astronòmic respectat, es va entossudir en estranyes teories sobre la formació del sistema solar o altres teories que explicaven diversos fenòmens astronòmics, que anaven en contra de les teories més establertes. A més va publicar nombrosos llibres i articles intentant convèncer el públic de les seves opinions poc ortodoxes. Per exemple, en el seu llibre més significatiu, Researches on the Evolution of the Stellar Systems (1910), proposava que els impactes eren processos fonamentals en la formació del sistema solar, canviant, a més, d'opinió amb alguns articles anteriors en els quals havia parlat de la formació dels cràters de Mercuri.
El 1913, l'editor de premsa i astrònom aficionat, William Larkin Webb va publicar una biografia del personatge (vegeu a Bibliografia), potser escrita pel mateix See, que en lloc de biografia era més aviat una hagiografia hiperbòlica que va ser ridiculitzada per la comunitat científica.

## Referències

* ↑ Hoyt, 1987, p. 187.
* ↑ Peterson, 2004, p. 293.
* ↑ Webb, 1913, p. 36.
* ↑ Webb, 1913, p. 45.
* ↑ Webb, 1913, p. 52.
* ↑ Lankford, 1997, p. 94.
* ↑ Peterson, 2004, p. 293-294.
* ↑ Lankford, 1997, p. 156.
* ↑ Webb, 1913, p. 78.
* ↑ Sherrill, 1999, p. 25.
* ↑ Hoyt, 1987, p. 71 i 187 i ss..
* ↑ Hoyt, 1981, p. 139.
* ↑ O'Connor i Robertson, MacTutor History of Mathematics.

## Bibliografia

* Hoyt, William Graves «T. J. J. See and Mercurian Craters» (en anglès). Journal for the History of Astronomy, Vol. 12, Num. 2, 1981, pàg. 139-142. DOI: 10.1177/002182868101200206. ISSN: 0021-8286.
* Hoyt, William Graves. Coon Mountain Controversies: Meteor Crater and the Development of Impact Theory (en anglès). University of Arizona Press, 1987. ISBN 0-8165-0968-9.
* Lankford, John. American Astronomy: Community, Careers, and Power, 1859-1940 (en anglès). The University of Chicago Press, 1997. ISBN 0-226-46886-0.
* Peterson, Charles J. «The Education of an Astronomical Maverick: T. J. J. See and the University of Missouri» (en anglès). Journal for the History of Astronomy, Vol. 35, Num. 3, 2004, pàg. 293-304. DOI: 10.1177/002182860403500303. ISSN: 0021-8286.
* Sherrill, Thomas J. «A Career of Controversy: The Anomaly of T.J.J. See» (en anglès). Journal for the History of Astronomy, Vol. 30, Num. 1, 1999, pàg. 25-50. DOI: 10.1177/002182869903000102. ISSN: 0021-8286.
* Webb, William Larkin. Brief Biography and Popular Account of the Unparalleled Discoveries of T.J.J. See (en anglès). Thos. P. Nichols & Son, 1913.

## Enllaços externs

* O'Connor, John J.; Robertson, Edmund F. «Thomas Jefferson Jackson See» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Schorn, R.A.J. «See, Thomas Jefferson Jackson». Complete Dictionary of Scientific Biography, 2008. [Consulta: 17 abril 2019]. (anglès)
* «Thomas Jefferson Jackson See». State Master - Encyclopedia. Arxivat de l'original el 20 d’abril 2019. [Consulta: 20 abril 2019]. (anglès)